משה סיקרון

משה סִיקְרוֹן (22 בדצמבר 1928 – 18 באפריל 2016) היה דמוגרף וסטטיסטיקאי ישראלי, פרופסור באוניברסיטה העברית בירושלים, הסטטיסטיקן הממשלתי השני (1972–1993) וממייסדי המכון הלאומי לחקר שרותי הבריאות ומדיניות הבריאות.

קורות חייו
סיקרון נולד בירושלים ולמד כלכלה וסטטיסטיקה באוניברסיטה העברית בעיר, המשיך ללימודים באוניברסיטת פנסילבניה, שבה קיבל תואר דוקטור בשנת 1968.

פרופסור סיקרון עבד בלשכה המרכזית לסטטיסטיקה בין השנים 1972 ו-1994 במדור דמוגרפיה, ניהל את מדור העבודה ואף כיהן בתפקיד סגן מנהל הלמ"ס. כמו כן, הוא שימש כסטטיסטיקן הממשלתי השני, הרצה במחלקה ללימודי אוכלוסייה באוניברסיטה העברית בירושלים, ופרסם ספרים ומאמרים על העלייה לישראל, על האוכלוסייה, על כוח העבודה ועוד.

פרש כפרופסור אמריטוס במחלקה לסוציולוגיה ולאנתרופולוגיה באוניברסיטה העברית בירושלים.

נפטר בירושלים ב-2016, בגיל 87.

פרסומיו
 משה סיקרון, דמוגרפיה: אוכלוסיית ישראל – מאפיינים ומגמות; בעריכת נעה רוזן, ירושלים: כרמל ('תמונת מצב'), תשס"ד 2004.

קישורים חיצוניים 
 
 
 מאמרים מאת משה סיקרון באתר הספרייה הווירטואלית של מטח
 
 
 
 פרופ' משה סיקרון ז"ל (2016-1928) - דברי הספד באתר האיגוד הישראלי לסטטיסטיקה.
 העלייה לישראל 1948 עד 1953 באתר הספרייה הלאומית –ישראל

הערות שוליים

סטטיסטיקאים ישראלים
דמוגרפים ישראלים
בוגרי האוניברסיטה העברית בירושלים
בעלי תואר דוקטור מאוניברסיטת פנסילבניה
סגל האוניברסיטה העברית בירושלים: סטטיסטיקה
סגל הלשכה המרכזית לסטטיסטיקה
רסקו: אישים
אנשי היישוב ילידי הארץ
יהודים הקבורים בהר המנוחות
ישראלים שנולדו ב-1928
ישראלים שנפטרו ב-2016